
3. PRETENDENTU IZSLĒGŠANAS NOTEIKUMI
3.1. Pasūtītājs izslēdz Pretendentu no dalības iepirkuma procedūrā jebkurā no PIL 9.panta astotajā daļā paredzētajiem pretendentu izslēgšanas noteikumiem.
3.2. Pasūtītājs pārbaudi par nolikuma 3.1.punktā noteikto veic PIL 9.pantā noteiktajā kārtībā un izvērtējot pretendentu iesniegto pieteikumu, kas izstrādāts atbilstoši nolikuma 1.pielikuma veidnei;.
3.3. Ja Pretendents vai personālsabiedrības biedrs, ja Pretendents ir personālsabiedrība, atbilst Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
Pasūtītājs uzticamības nodrošināšanai iesniegto pierādījumu vērtēšanu veiks atbilstoši PIL 43.pantā noteiktajai kārtībai. 
3.4. Pasūtītājs veic pārbaudi un izslēdz Pretendentu no dalības Iepirkumā Starptautisko un Latvijas Republikas nacionālo sankciju likuma 11.1 pantā noteiktajos gadījumos, pārbaudi veicot Sankciju likuma 11.¹ panta pirmajā, trešajā, ceturtajā daļā noteiktajā kārtībā.

4. PRETENDENTU KVALIFIKĀCIJA
	4.1. Pretendentam ir jāatbilst šādām prasībām:
	4.2. Lai pierādītu atbilstību Pasūtītāja noteiktajām prasībām, Pretendentam jāiesniedz šādi prasību apliecinošie dokumenti:

	4.1.1. Pretendents piekrīt nolikuma noteikumiem. 
	4.2.1. Lai apliecinātu nolikuma 4.1.1.apakšpunkta izpildi, jāiesniedz Pieteikums par piedalīšanos Konkursā, kas ir aizpildīts atbilstoši nolikuma pielikumam Nr.1 – Pretendenta Pieteikums par piedalīšanos konkursā. 
Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā.

	4.1.2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.

	4.2.2. Lai pārbaudītu nolikuma 4.1.2.   apakšpunkta izpildi Iepirkuma komisija pārbaudīs Uzņēmumu reģistra datubāzē Pretendenta pārstāvja, kas parakstījis piedāvājuma dokumentus, pārstāvības (paraksta) tiesības.
Ja piedāvājuma dokumentus paraksta Pretendenta pārstāvis, kura pārstāvības (paraksta) tiesības nav reģistrētas Uzņēmumu reģistra datubāzē Pretendentam jāiesniedz pilnvaru.

	Atbilstība profesionālās darbības veikšanai

	4.1.3. Pretendents ir reģistrēts atbilstoši reģistrācijas vai pastāvīgās mītnes valsts normatīvo aktu prasībām.

	4.2.3. Lai pārbaudītu nolikuma 4.1.3.apakšpunkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Iepirkuma komisija pārbaudīs Uzņēmumu reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām (ja šāds dokuments attiecīgajā valstī tiek izsniegts).

	4.1.4. Pretendents ir tiesīgs sniegt veselības apdrošināšana pakalpojumus Latvijas Republikā.

	4.2.4. Lai pārbaudītu nolikuma 4.1.4.apakšpunkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Iepirkuma komisija pārbaudīs Latvijas Bankas tīmekļa vietnē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendentam ir veselības apdrošināšanas pakalpojumu sniegšanai nepieciešamā licence (ja šāds dokuments attiecīgajā valstī tiek izsniegts) un norāda uz ierakstu publiski pieejamajā Latvijas Bankas tīmekļa vietnē par tiesībām sniegt veselības apdrošināšanas pakalpojumus Latvijas Republikā.



4.3. Pretendentu kvalifikācijas prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi un slēgt iepirkuma līgumu.
4.4. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei ar norādi par nepieciešamo resursu nodošanas veidu (kā tiks nodoti resursi) un apjomu. 
4.5. Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv Piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē.
4.6. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 4.1.punktā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst noteiktajām prasībām, un par tā norādīto apakšuzņēmēju atbilstoši nolikuma 4.10.punktam. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
4.7. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
4.8. Konkursa Nolikuma 4.6. punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: http://espd.eis.gov.lv.
4.9. Ja Pretendents, kuram konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas nolikumā, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām.
4.10. Ja Pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība  ir 10 (desmit) procenti no kopējās vērtības vai lielāka, Pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz iepirkuma īstenošanu un piedalīšanos līguma izpildē, kā arī informāciju par to, kādu līguma daļu (kurus darbus) īstenos apakšuzņēmējs. 
4.11. Pēc līguma noslēgšanas tiesību piešķiršanas un ne vēlāk kā uzsākot līguma izpildi Pretendents iesniedz visu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

